Fi Sqallija daħlu t-tliet mija u tlieta u ħamsin immigrant abbord il-bastiment Sea Watch 4. Fil-port ta' Palermu l-immigranti dehru jinżlu mill-bastiment għal fuq ieħor fejn qed jinżammu kwarantina. Il-Gvern Malti żamm sod mal-pożizzjoni tiegħu u dejjem saħaq li ma jdaħħalx immigranti li jġibu l-vapuri tal-għaqdiet mhux governattivi. Malta kienet ċara mal-għaqdiet u mal-pajjiżi li tagħhom il-vapur itajru l-bandiera, li ma jistgħux iniżżlu immigranti f'pajjiżna.